CELEX: 32019D2002
Language: sl
Date: 2019-11-28 00:00:00
Title: Izvedbeni Sklep Komisije (EU, Euratom) 2019/2002 z dne 28. novembra 2019 o pooblastitvi Bolgarije, da še naprej uporablja nekatere približne ocene za izračun osnove za lastna sredstva iz naslova DDV za mednarodni prevoz potnikov do konca leta 2023 (notificirano pod dokumentarno številko C(2019) 8590) (Besedilo v bolgarskem jeziku je edino verodostojno)

2.12.2019   
               
               
                  SL
               
               
                  Uradni list Evropske unije
               
               
                  L 310/50
               
            
         IZVEDBENI SKLEP KOMISIJE (EU, Euratom) 2019/2002
         z dne 28. novembra 2019
         o pooblastitvi Bolgarije, da še naprej uporablja nekatere približne ocene za izračun osnove za lastna sredstva iz naslova DDV za mednarodni prevoz potnikov do konca leta 2023
         
            
               (notificirano pod dokumentarno številko C(2019) 8590)
            
         
         (Besedilo v bolgarskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
         po posvetovanju s Svetovalnim odborom za lastna sredstva,
         ob upoštevanju naslednjega:
         
                     (1)
                  
                  
                     V skladu s členom 390a Direktive Sveta 2006/112/ES (2) lahko Bolgarija, pod pogoji, ki so v navedeni državi članici veljali na dan njenega pristopa, še naprej uporablja oprostitev za mednarodni prevoz potnikov iz točke 10 dela B Priloge X k navedeni direktivi, dokler se ista oprostitev uporablja v eni od držav članic, ki je bila članica Skupnosti 31. decembra 2006. V skladu z navedenim členom je te transakcije treba upoštevati pri določitvi osnove za lastna sredstva iz naslova davka na dodano vrednost (DDV).
                  
               
                     (2)
                  
                  
                     S Sklepom Komisije 2010/4/EU, Euratom (3) je bila Bolgarija pooblaščena, da za namene izračuna osnove za lastna sredstva iz naslova DDV od 1. januarja 2009 do 31. decembra 2018 med drugim uporabi približne ocene za mednarodni prevoz potnikov iz točke 10 dela B Priloge X k Direktivi 2006/112/ES.
                  
               
                     (3)
                  
                  
                     Bolgarija je v dopisu z dne 4. aprila 2019 zaprosila za dovoljenje Komisije, da še naprej uporablja nekatere približne ocene za izračun osnove za lastna sredstva iz naslova DDV. Bolgarija ne more natančno izračunati osnove za lastna sredstva iz naslova DDV za transakcije iz točke 10 dela B Priloge X k Direktivi 2006/112/ES za mednarodni prevoz potnikov. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV v Bolgariji. Lahko pa za izračun za to kategorijo transakcij Bolgarija uporabi približne ocene. Zato bi bilo treba Bolgariji dovoliti, da za mednarodni prevoz potnikov še naprej izračunava osnovo za lastna sredstva iz naslova DDV na podlagi približnih ocen.
                  
               
                     (4)
                  
                  
                     Zaradi preglednosti in pravne varnosti je primerno veljavnost pooblastila časovno omejiti –
                  
               SPREJELA NASLEDNJI SKLEP:
         
            Člen 1
            Za namene izračuna osnove za lastna sredstva iz naslova DDV se Bolgarija pooblasti, da od 1. januarja 2019 do 31. decembra 2023 za mednarodni prevoz potnikov iz točke 10 dela B Priloge X k Direktivi 2006/112/ES uporabi približne ocene.
         
         
            Člen 2
            Ta sklep je naslovljen na Republiko Bolgarijo.
         
         
            V Bruslju, 28. novembra 2019
            
               
                  Za Komisijo
               
               Günther OETTINGER
               
                  Član Komisije
               
            
         
         
            (1)  UL L 155, 7.6.1989, str. 9.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Sklep Komisije 2010/4/EU, Euratom z dne 22. decembra 2009 o pooblastitvi Bolgarije, da uporabi statistične podatke iz let pred predzadnjim letom in nekatere približne ocene za izračun osnove za lastna sredstva iz naslova DDV (UL L 3, 7.1.2010, str. 17).